વડગામ તાલુકાના નાનકાડા એવા ગામ મગરવાડાના પવિત્ર અને પાવનધામ શ્રી મણિભદ્રવીર પ્રાગ્ટ્યસ્થાનમાં તા.૨૩ થી ૨૫ ડિસેમ્બર,૨૦૧૬ દરમિયાન ગુજરાતના પ્રતિષ્ઠિત સાહિત્યકારો પધાર્યા હતા. પ્રસંગ હતો ૧૧૧ વર્ષ જૂની પ્રતિષ્ઠિત સાહિત્ય સંસ્થા ગુજરાતી સાહિત્ય પરિષદના ૨૯માં જ્ઞાનસત્રનો. વડગામ તાલુકામાં આ પ્રકારનો સાહિત્યસંગમ સૌ પ્રથમ વાર થઈ રહ્યો હતો. એક સાથે ગુજરાતી સાહિત્યના અનેક લબ્ધપ્રતિષ્ઠિત સાહિત્યકારોને જુદા જુદ વિષયો ઉપર સાંભળવાનો અને મળવાનો રોમાંચ અનન્ય હતો.